Gjerningsmannen til begge bombeangrepene ble raskt identifisert som Petter Kristian Kyvik, medlem av Norsk Front. Kyvik var befalselev og ble arrestert på Heistadmoen der han tjenestegjorde. Sprengstoffet var blitt skaffet til veie av en kamerat av Kyvik som var sersjant i Heimevernet. Sersjanten hadde stjålet sprengstoffet fra kjelleren til faren som var kaptein i Heimevernet. Sprengstoffet var to gummidynamittgubber, 500 gram TNT og 400 gram sprengstav.